मुजफ्फरनगर: हिस्ट्रीशीटर ने थाने में कान पकड़कर किया सरेंडर, अपराध से की तौबा
सीओ सिटी कुलदीप कुमार सिंह ने कहा कि पुलिस के दो चेहरे होते है। एक आम आदमी के लिए मित्रता का और दूसरा अपराधी के लिए बहुत ही खौफनाक चेहरा। मुज़फ्फरनगर पुलिस के इस खौफ के कारण ही अपराधी आत्मसमर्पण कर रहे हैं।
मुजफ्फरनगर: उत्तर प्रदेश के जनपद मुजफ्फरनगर की पुलिस का खौफ अपराधियों के दिमाग में इस क़दर घर कर गया है कि अब बदमाश पुलिस की कार्रवाई के डर से खुद ही थाने पहुंचकर सरेंडर कर रहे हैं।सोमवार को नगर कोतवाली में एक हिस्ट्रीशीटर बदमाश बशीरुद्दीन अकेला ही हाथ जोड़कर पहुंचा। बशीरुद्दीन ने कोतवाली में कान पकड़कर पुलिस के सामने अपराध से तौबा करते हुए आत्मसमर्पण किया।सीओ सिटी कुलदीप कुमार सिंह ने कहा कि पुलिस के दो चेहरे होते है। एक आम आदमी के लिए मित्रता का और दूसरा अपराधी के लिए बहुत ही खौफनाक चेहरा। मुज़फ्फरनगर पुलिस के इस खौफ के कारण ही अपराधी आत्मसमर्पण कर रहे हैं।कुलदीप कुमार सिंह ने कहा कि पुलिस की कार्रवाई के डर से बशीरुद्दीन नाम के अपराधी ने कोतवाली में आत्मसमर्पण किया है। वह हिस्ट्रीशीटर बदमाश है, जो गैंगस्टर के मामले में वांछित चल रहा था। इस पर करीब आधा दर्जन आपराधिक मामले दर्ज हैं।